
THADDAEVS GARZILLI 

SACRAE TIIEOLOGIAE DOCTOR 

DEI , ET APOSTOLICAE SED1S GRATIA 

EPISCOPYS BOJANENSIS. 


Venerabilibns Fratribus Dilectisquc Filiis Clero , 
ac Populo Civitatis , el Dicccesis Bojanensis , 
Salutem in Domino. 


T^i xiguitatem ingcnii , mearumque debilitatem virium serio 
mihi perpendenti , non pavendum videtur immerito , cum Bojanen- 
sis Ecclcsiae Rcgiminis onus , angelicis humcris formidandum fue- 
rit humeris meis impositum. Ccrte , pavor , et tremor venerunt 
super me , qui viginti annorum spatio in Episcopatus , et Archie- 
piscopatus partem laboris adscitus , rcm esse periculi , et sollici- 
tudinis plenam perfccte sum edoctus. Non est insuper , quod mei 
angorem animi eorum non augeat recordatio , quae de Episco- 
pis , eorumque dignitate Doctor Gentium ad Timotheum scribens 
clarissime commemorat ; nec scmel ac iterum dicere libuit : Do- 
mine , quis sum ego ante Te , ut mihi gregis tui oviumquc tua- 
rum curam digneris committere ? Non me lalet, quam de ipsis 
sim Tibi rationem reddilurus , et plus ab eo rcquiri cui plus da- 
tum fuit. At me tantis vexatum angustiis recreant, ac refxciunt 
virorum doctrina , et illustrium pietate consilia ipsius Bojanensis 
Civitatis , Populique vota , et Pientissimi bRANClSCl I. utnus- 
quc Siciliae Regis, Religionis , acPopulorum felicitatis promovendae 
studiosissimi , desiderium me immeritnm nominandi Antistitem 
istius Ecclesiae. Consolatur me praesertim, ac refovet LEONIS 0. M. 
Pontificis , suprema auctoritate , sanctitate , et doctrina Ecclesiam 

gubern antis , judicium , et voluntas , per quae mihi datum est agno- 
scere , contra mandata , si renuissem , et Omnipotentis facturum 
voluntatem , cui et de Lapidibus filios Abraham suscitare , et in- 
firtna placet eligere , ut fortia quatque confundat. 

His itaque momentis innixus, et superni auxilii fidentior eva- 
dens , quo Conditor omnium infirma confirmare , consolidare dis- 
rnpta , et depravata dignatur convertere , onus boc laboris , et 
ollicii mihi suscipiendum cognovi. Et in primis patct os meum 
ad Vos , Venerabiles Fratres , Filii in Christo Carissimi ,optans , nt 
illud putetis de me , quod de se ad Corinthios testabatur Aposto- 
lus , hisce verbis: Venio ad Vos non in virga , sed in charitate , 
et in spiritu mansuetudinis ; ita ut dignoscatis me , usque ad ul- 
timum vitae spiritum , Patrem , et Pastorem futurum. 

Hanc a Domino mihi potestalem esse datam in oedifieatio- 
nem , non in destructionem e mente nunquam excidet : illndque 
non obliviscar Spiritus Sancti efTatum : Rcelorcm te posuerunt , no- 
li extolli , sed esto in illis , quasi units ex ipsis ; et non per iua- 
nis gloriae jactantiam , quo nihil in Episcopo’ levius , aut turpius 
esse potest , sed in humilitatc caeteros esse superandos arbitra- 
bor , nec qua: mca , sed quae Jesu Christi , et aliorum esse pro- 
videnda. Non est enim Episcopus , qui praeesse , non prodesse di- 
lexerit. Pascam itaque non coacte , sed spontanee , secundum De- 
li m , non tamquam dominans in Cleris , sed forma faetus gregis 
ex animo , non imperio , sed obsecratione , non contentiose , sed 
lenitate , non personarum acceptione , sed omnibus aeque mini- 
strando , semperque Dominnm deprecabor , ne venial mihi pes su- 
perbiae , et ne oleum pevcaloris inipiguet caput meum. Supplices 
veniant miseri , et calamitosi , peramanter cxcipiam ; fatcantur ali- 
qui se peccasse , sereno complectar vultu , veritatem quis loqua- 
tur , si rcctius sit ad Ecclesiae bonum , et proximorum salutem , 
a mea sententia recedam ; praeterea , quod infirmum consolidare , 
conquirere quod perierat , quod a:grotum sanare totis enitar vi- 
ribus , et quamvis ad religtonem sartam tectam tuendam , ad Ec- 
clesiasticam servandain disciplmarn , ad zizaniam ex agro Domini 

divellendaro non pigrum videri cupiam ; faciam tamen quod est 
ad severitatem lenius , ad communem aedificationem utilius , Pa- 
storum Principis , quantum in me erit , exempla sectando , qui 
dehuit per omnia Fratribus assimilari , ut beret misericors , et ad 
Deum fidelis Pontifex. 

Sed ut me Vobis semper talem exhibcam , ut opus Ministe- 
rii perfecte , quantum sinit humana fragilitas , adimpleam , aucto- 
ritate quam mihi Deus misericorditer , unctione sancta sua con- 
cessit ; Vos in primis Ven. Fratres Cathedralis F.cclesiae Canoni- 
cos , istius Ecclesix Bojanensis Senatum, Vos in adjutorium ad- 
voco. Sapientia vestra confortaius , consilioque sustentatus insi- 
mul Nos erimus , tamquam Malaihias, fortes ad pugnandum con- 
tra eos , qui Dei legem infringere conantur , quosque alios do- 
ctrinis non pudet variis, et peregrinis abdiicere. Volo mcminisse 
Vos, in Dei Ecclesia dignitates non tanlum honoris esse, sed 
operis ; adeoque in superiori gradu vos positos , oportcre etiam 
sublime virtulum omnium culmen altingere. Devota mysteriorum 
Dei ceiebratio vestram {idem oslendat , ac religionem : divina— 
rum Laudum Cantica pietatem indicent , atque sapientiam : vita 
denique vestra sit tamquam luccrna super candelabrum accensa , 
enjus splendor ad commune bonum eflulgeat , et sit quaedam ima- 
go , veluti primitiva , quae bonilatem jugiler , et lioqestatem prae- 
seferat. Cogitate, Vos lapides esse hujus Ecclesiae , ubi ejus San- 
ctuarii ardiiicium est extructum , quodve stare nequit , nisi Chri- 
stianas ebaritatis , et concordias nexu invieem conjungamini. Uae c 
vobis arbitror commemoranda , ut ad id qued facitis magis , ma- 
gisque insistatis, et ad institulum laudis cursum sitis alacriores. 
Interim vero illud plane cognitum , ac penitus perspeclum vobis 
esse arbitror , quod mihi significasse , ac declaras.se videor , valde 
mihi opus esse vestram doctrinam , prudentiam vestram , vestram 
pietatem , quibus fretus , pro certo babeo , gravissimis istarum ani- 
marum necessilatibus abunde per vos provisum iri , et quod 
crumnosum istud Episcopate pondus rnagna sit ex parte levandum. 

Vos etiam adloquor mihi carissimos , et probatissimos anima- 

rum Rectores in pastoralis mei ministcrii partem vocatos. Equi- 
dem non possum , quin vestrae curse christianam plebem comrais- 
sam etiam atque etiam Vobis omnibus commendem , Vosque 
per viscera Domini Nostri Jesu Christi orem , atque obsecrem , 
ut nullis unquam neque curis , neque laboribus , neque vigiliis , 
parcere velitis , quo rectius Domini vias insistat , aut si ab iis 
forte declinaverit , peramanter in eas , patienterque deducendam 
curetis. Id autem ex vestri muneris partibus recte praestabitis , si 
non modo verbi Dei praeconio , et Sacramentorum administratio- 
ne , tamquam Jideles dispensatores multiformis gratice Dei , Chri- 
stianum gregem pascere connitamini , verum etiam omnem detis 
operam , qua rudes homines , maxime pueri , religionis nostrae 
misteriis , et divinae Legis praeceptionibus mature , et optime im- 
buantur. Ita scilicet , et Parentum , ut plerumque fit , hac in gra- 
vissima re , occurratis incuriae , et tot , ac tanta avertatis incommo- 
xla , quae ex neglecta Puerorum institutione in christianam atque 
dvilem Rempublicam , et in privates etiam families tantopere 
dolemus proficisci. Sunt cquidem haec plena molestiae, plena la- 
boris , plena sollicitudinis : sed quid ? sustinete paulisper, et cor 
vestrum conforletur in Domino , recogitantes , quod in prcesenti 
est momentaneum , et love tribulationis nostrae , supra modum in 
subli nutate ceternum glorias pondus operatur in nobis . 

Ad Vos et mca verba converto , Sacerdotes,Levitae , et quot- 
quot jam Ecclesiastics militiae nomen dedistis. Praeteream hie, qua 
Vobis vitae integritate , qua morum honestate , qua cultus mode- 
stia , quove vel ipso emicandum sit vobis undique corporis incessu , 
ut vos ipsos bonorum operum praebeatis exemplum. Haec enim vos 
ipsi jam noscatis oportet , cx quo divinum suscepistis jniniste- 
rium , praesertiin cum haec omnia ex oecumonica Tridentina Syno- 
do clarissime eruantur „ Cum enim ( Clerici ) a rebus saeculi in 
altiorem sublati locum conspiciuntur in eos , tamquam in specu- 
lum, reliqui oculos conjiciunt , et sumunt ex iis quod imitentur. * 
Dicam tamen , vosque etiam magnopere hortabor , ut cum imma- 
culatam hostiam puris manibus , et mundo corde , Deo obtuleri- 


Digitized by Google 



x ™ X 

tis , et diurnum sacrum horarum pensum non praepropere » imo- 
que spiritu, sed attente ac devote certisque horis persolveritis , 
reliquum tempus, non per vias vagantes , non circumeuntes domos , 
neque in circulis traducatis otiantes , ne quis jure omni vos com* 
peilans dicat : „ Quid statis hie tota die otiosi ? Sed meditatio- 
nis , tacltaeqne piae orationis studio , singulis diebus , certo tern- 
poris spatio , toto castissimi animi sensu incumbatis , easque tota 
vita colendas curetis sacras disciplines , quibus ex suscepti officii 
ratione apprime instructi esse debetis ; „ Labia enini Sacerdotis cu- 
stodiunt scientiam , et legem requirent ex ore ejus ; quia Ange- 
las Domini exercituum est. Ideoque oportet , ut magnopere cu- 
retis quae singulis sint vobis dicenda , qualiter unumquemque 
monere debeatis , ut quisquis , Vobis conjungitur , quasi ex sa- 
ils tactu aeternae vitae sapore condiatur : Exemplum igitur estote 
Populo , in verbo , in conversatione , in charitate non ficta , in 
fide , in castitate. 

Et Vos morabor etiam omnes quotquot estis Evangelicae per* 
fectionis adsertores , qui , spretis mundi oblectamentis , et nuga- 
citatis calcata fascinatione , Sanctorum vestrorum Patrum vestigia 
sectando , ad mandatorum Dei , et Evangelicorum Consiliorum 
charismata meliora aemulantes , viam percurrendam exultatis. Jam 
non multa Ioquar vobiscum , ea enim hactenus , quae de anima— 
rum Pastoribus , caeterisque Sacerdotibus protuli , xque vobis com- 
munia esse nemo est qni non videat. Hoc tantummodo Vobis 
peculiariter dictum intelligo , ut sicut alacri perfectionis semi- 
tarn animo arripuistis , et cordis vestri aures , in ipso jnventutis 
(lore blandimentis sceculi obturastis, numquam venefici incantan- 
tis sapienter vocibus praebeatis auditum; ne praecipites rursus in- 
ter mumlanos vortices lapsu miserrimo pereatis , sed sacra pro- 
sequentes instituta vestra fideliter , et in unitate spiritus sancta 
conversatione viventes , magis , magisque sitis Christi bonus odor f 
et virtu turn vestrarum fragrantia, quasi odor agri pleni , cui Dominus 
be nedixit , semper latius, ad Dei gloriam , et proximorum excur- 
rat aedificationem. 

Vento insuper ad Vos omnes , qui p raven ti in benedictiooi- 
bns dulcedinis , et in sortem Domini vocaii clerical! militia? no- 
men dedistis : Vos vine® Domini erumpentes flosculi , germen no* 
vellum cavete , ne quod a vobis expectat S. Mater Ecclesia abeat 
in irritum , ne sub clericalium modestia vestium ad ssecularia con- 
versum abscondatis animum , ne quod vanitatem , levitatem , et 
mundi stuititiam redoleat diligatis, et prxsertim ne superba cer- 
vice jugum adolescenti® vestr® excutere nitamini , et Prapositia 
vestris , qui rationcm pro vobis reddituri pervigilant , veram obe- 
dienliam, veramque dilectionem detrectetis. Reminiscamini quam 
bonum sit viro , cum portaverit jugum ab adolescentia sua , Do- 
tninum esse partem hxreditatis vestr® , et calicis vestri , unde ad 
cuncta quas praeceptis Domini adversantur abliorrenda , firmam- 
que semper vocationis vestra propositum servandum numquam 
satis insudasse vos arbitremini. Oralioni quotidian® , meditatio- 
ni , et studio perdiligenter vacate , lectioni prasertim Sacrarum 
Scripturarum , qtieis , veluti quibusdam fontibus Christiana ipsa 
religio uberrime continetur ; nec rcligio tantum , sed qnidquid 
boni , ac praclari in c®teris omnibus late libris diffusum est , at- 
que dispersum , multo simul perfeclius , atque excellenlius ad so- 
lidiorem humani generis doclrinam , in quacumque sapient)® par- 
te luculenter invenitur. Quid cnim de nonnullis dicendum , qui 
divinorum negligentes librorum Iectionem , aut eos fastidientes , 
ita scse in profanis operibus lcctilandis immergunt,ac veluti in- 
gurgitant, ita ut profana legcntes, profanes etiam mores, et ab 
ecclesiastico prorsus alicnos addiscant instiluto ? Quid de iis, qui 
turpem immanemque juventutis su® facicntes jacturam , laxando 
passionibus froenum , non sicut elat® palmarum , non sicut no- 
vel!® plantationes , non sicut frondcscentes propagines portantea 
fructum temporibus suis , sed tamquam Iambrusc®,et zizania suo- 
crescunt in agro Domini ? Hi amandandi , non in Ecclesi® tyro— 
cinio retinendi hi clcricorum albo expungendi , nec ad Eccle- 
ii® dedecus , ad snam , et aliorura ruinam sacris Ordinibus hooo- 
randi. Agitp ergo qnotquot estis adolescentcs , sive in nostro hu~ 

jas Civitatis Semiaario degentes , sive in Clericorum collegiis co- 
optati , ut me® fideliter expectactioni respondeatis , et Matris Ec- 
clesi® lx'titia magis , magisque per vos in dies augeatur ; quod 
indubitanter eveniet , si morigcros vos , uti par est , et monita 
eorum audientes , qui vobis pr®sunt , si vcrecundos , qua nulla 
in ista ®tate virtute commendabilior ; si denique sedulos vos , 
impigrosque in pietate fovenda , atque in disciplinis scientiarum 
addiscendis vos metipsos pr®$tabitis. 

Res jam postulat ut vos compellem , Optimates omnes , qui 
generis nobilitate floretis. Vos in Montis altitudine , quo sublimius 
positi estis , eo magis eminetis. In oculis multltudinis qu® in val- 
le collocatur , ambulatis. Gressus igilur , ac mores vestri lampas 
sint ardens oculis vos intuentium , ut et ipsam earn tenentes vir- 
tutis semitam , quam et vos tenuistis , in sanctitatc , et justitia 
caram Domino incedant omnibus diebus snis. Religio , probitas , 
integritas usque eo in vobis requiritur , ut si culpa , et peccato 
Vos non carebitis , minus excusabiles futuri sitis , cum cducatio 
ingenua , praeclara Majorum facta , acquisitaque dignitas cohorten- 
tur ad virtutem. Quare quo magis estis conspicui,eo Vos acrius 
ad meliora incedere oporlet , ut vulgus , quod vestigiis vestris , 
plerumque solet insistere , eo magis ad optimam vit® raiionem 
imitandam inflammetur. 

Tandem ad Vos omnes dilectissimi , quos mea cura comple- 
etitur , ad Vos quotquot estis Carissimi in Christo Filii , cujus- 
cumque Ordinis , ®tatis , sexus , et conditionis patet os meum. 
Suasum sit vobis , numquam in Dei pr®ceplis ambulare , et recte 
in lege ipsius vos metipsos continere , cum ea , qu® a vestris Ma- 
joribus fides fuit vobis tradita , integrant non sludcatis esse ser- 
vandam: sicut enim Corpus mortuum sine anima , ita et fides si- 
ne operibus mortua est. Abstineatis vos igitur oportet non so- 
lum ab omni malo opere, verum etiam in omne opus bonum ad 
vestram , et aliorum salutem abundetis. Hoc facilius pr®stabitis 
si curetis diligenter omnia quozcumque facitis in verbo aul in 
opere , in nomine Domini Nostri Jesu Christi facere ,gratias agen- 

tes Deo , et Patri per ipsum. Hoc praestabitis , si ca qua decet 
reverentia Sanctum adeatis templum Domini , ibique cum timo- 
re , et tremore incruento adstabitis Sacrificio , quo omnia Nobis 
bona profluunt , atque dimanant. Hoc praestabitis , si Domini 
Sabbata sanctificaveritis , eaque non in commessationibus , et ebrie- 
tatibus , non in cubilibus , et impudicitiis , sed in precibus , aliis- 
que piis operibus insumatis : Sunt enim dies , quos omni , pecu- 
liari , et supremo sibi jure Dominus vindicavit. 

At cum omne bonum desursum a Patre luminum descen- 
dat , ea ipsa quae mihi statui , quxve , uti oportet , monui per- 
fici a Vobis , nunquam pracstare poterimus , quin nostris diffisi 
viribus in Dei auxilio spem omnem rcponamus ; enixis ergo pre- 
cibus , oremus , obsecremus bonorum omnium Datorem , ut is , 
a quo nobis velle miscricorditer datum fuit , aequc largiatur per- 
ficere : supplicibus deprecemur votis Dominum Jesum Christum , 
quern advocatum habemus apud Patrem , ut cmundct ipse con- 
scientiam nostram ab operibus mortuis ad serviendum Deo viyenti. 

Ut aulem facilius tantum possimus consequi , et eo magis 
precibus nobis occurrat Dominus , nostrisque votis annuat , quo 
pluribus apud eum validioribus Patronis utamur : primum omnium 
continenter , et magnopere obsecremus Sanctissimam Virginem Dei- 
param , qua nulla praesentior apud Dcum , nulla nobis amicior 
Patrona , ut pia , ut clemens ad nos suos misericordes convertat 
oculos , detque nobis cum ipsa Filium suum Videntibus post mor- 
tem perpetim collaetari. Deprecatorem adhibcamus apud Deum Di- 
vum Barlholomaeum Apostolum , cujus in tutela hoec nostra Ca- 
thedralis posita , uti Patronum haec Civitas veneratur , et colit : 
suffragia petamus , petamus omnium auxilia Sanctorum , quorum 
mortales exuviae , pio Majorum studio , religiose istliic adservanlur. 

Enim vero , dum Omnipotentem , et omnes , quos apud Eum 
habetis suffragatores adprecamini , etiam , atque eliain vos ob- 
secro , ut gratiarum actiones fiant pro omnibus , praesertim pro 
Summo Pontifice LEONE XII , quem totius Catbolicae Eccle- 
siae urget sollicitudo , ut qui excelsum fecit eum , et sta- 

tuit Ei testamentum, aelernum , et dedit illi Sacerdotium Gen- 
tis , idem Dcus det capiti ejus augmenta gratiarum , et impleat 
omnes petitiones ejus. Gratiarum actiones , et postulationes fiant 
pro Augustissimo FRANCISCO Rege nostro, totaque Regia Familia , 
ut Omnipotens Nobis usque sospitem servet , et incolumem , ad 
subditorum laetitiam , et ad Regui hujus faustilatem , et bonum. 

Neque jam mei immemores velim sitis , qui memor semper 
vestri , haud cesso rogare Patrem Domini Nostri Jesu Chrisli , ut 
effundat in vos plena manu spiritum gratiae , et precum , quo sta- 
bilius semper in fide , bonis operibus abundantes , salutem vestram 
operemini. Vos igitur , precor , orate , ut qui arcano divinae pro- 
videntiae consilio me Pastorem elegit animarum vestrarum , idem 
det mihi spiritum sapientiae , et intellectus , quo factus forma gre- 
gis ex animo , pascam Vos verbo vitae , Vosque omnes deducam , 
per semitas justitiae , usque ad Montem Dei. 

Interim Deus , et Pater Domini Nostri Jesu Christ! benedi- 
cat Vos omiu benedictione ccelesti , et repleat omni gaudio in eo- 
dem Christo Jesu. Amen. 

Datum Romae extra Portam Coalirnontanam die Consecratio- 
nis Nostrae Sexta Julii MDCCCXXVIII. 


R20773 


Digitized by Google 



IMPRIMATUR 

Fr. Dominicus Buttaoni M- S. P. A. S. 

IMPRIMATUR 

Jot. Della Porta Patr. Constantinop . Ficesg. 

